als_Latn dik_Latn sag_Latn
Një 25 vjeçare është gjetur e vetëvarur me litar në kasollen e bagëtive në fshatin Katund i Ri të Dibrës. Policia thotë se vajza e identifikuar me inicialet S. N është gjetur pa shenja jete nga i vëllai.
“Nga veprimet paraprake të kryera nga grupi hetimor dhe nga eksperti mjeko ligjor dyshohet se vdekja është shkaktuar si pasojë e vetvarjes në litar. Shkaku paraprak dyshohet që shtetasja S.N ishte në kushte depresioni” informon sot policia e Dibrës.
Gjithashtu eksperti mjeko-ligjor gjatë kqyrjes së trupit të viktimës nuk ka konstatuar asnjë shenjë dhune a dëmtim tjetër përveç atyre të shkaktuara nga vetvarja në litar.
Ndërkohë në Vlorë një 55 vjeçar i ka dhënë fund jetës duke u hedhur nga kati i tretë i pallatit.
Ngjarja u shënua rreth orës 10:40 minuta në lagejn “Pavarësia 2”.
Sipas policisë së Vlorës, viktima F. Ruçi është rrëzuar nga banesa e tij.
“Nga hetimet paraprake të policisë, dyshohet se viktima ka vepruar në kushtet e depresionit, për të cilën kurohej prej disa vitesh” informon policia.
55 vjeçari jetonte bashkë me motrën e tij, por në momentin e ngjarjes viktima ka qenë vetëm në banesë.
Ndërsa një vajzë e re dhe një 55 vjeçar u larguan nga kjo botë duke i dhënë fund jetës së tyre për shkak të depresionit, të dy njoftimet e policisë u mbyllen me frazën klishe “Grupi hetimor po punon për zbardhjen e plotë të rrethanave të kësaj ngjarje”
Etiketimediber gjeti jetes shokohet vajza vellai
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn